K O R R A L D U S

Haapsalu				19. juuni 2024 nr 511

Loa andmine avaliku ürituse korraldamiseks
(Haapsalu jaanituli)

Juhindudes Haapsalu linna põhimääruse § 46 lg 1 p 2, Haapsalu Linnavolikogu 19.06.2015. a määruse nr 32 „Avaliku ürituse korraldamise ja pidamise nõuded“ § 6 lg 1 ja haldusmenetluse seadusest, Haapsalu Linnavalitsus  

k o r r a l d a b :

1.	Lubada  Haapsalu Kultuurikeskusel korraldada 21.06.2024 kell 19.00 kuni 23.50 Aafrika rannas Haapsalu jaanituli.
2.	Ürituse ajal tagab turvalisuse ja avaliku korra korraldaja (kontaktisik Gülnar Murumägi, e-post info@kultuurimaja.ee). 
3.	Korraldajal tagada ürituse ajal territooriumi korrashoid ja üritusejärgne koristus.
4.	Korraldus jõustub teatavakstegemisest.
5.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea			
			Erko Kalev
			Linnasekretär